SA PA DLO POU MOUYÉ MWEN ! MAN KEY RIVÉ BATJÉ ANLÈ BATO-A POU ALÉ-VIRÉ ADAN TOUT KARAYIB-LA | Montray Kréyol\nLè ou wè vakans rivé, ni sa ki enmen ritwouvé kò-yo asou lawout, abò loto oben lotobis. Ni jis sa ki ka fè istop tou lé jou pou alé lanmè kon tout moun\nÉpi, i ni sa ki ni chans monté adan niyaj kivédi adan kisasayésa model avion. Men délè, sel manniè pou dékouvè dot péyi adan Karayib-la, sé monté abò bato ki ni.\nMen, sé pa tout moun ki kantékant épi bato-a kivédi épi lanmè-a. Sé pou sa fok nou tout-la rivé konprann sa pou sispann malmennen sé moun-tala pas sé yo sel ki sav sa yo ka sipòté abò bato.\nEk délè, pandan pasé katrè di tan !\nKidonk, yo pa menm pé manjé ek brè. Yo pa men pé tounen tet-yo oben lévé maché titak ek yo ka trapé fonmi adan pié-yo. Kifè, yo pri adan an menm koté ek yo la ka espéré touché tè abo bato-a fini pati épi yo. Yo ka jis mandé kò-yo ki djab ki vréyé yo adan model viérev tala.\nMen, asirépapétet, lè yo ka répété ti pawol-tala, yo ka rivé touvé lafos pou tjenbé red :\n"Sa pa dlo pou mouyé mwen ! Man key rivé batjé anlè bato-a pou alé-viré adan tout Karayib-la "\nÉpi zot sav ki sa ?\nSa ka maché toubanman si moun-an pa ka ped fwa douvan sé manman vag-la ki paré pou soukwé bato-a kon an chacha.\nPas, menm manniè ou wè an viérev ka bout lè ou ka ouvè zié'w lé bonmaten ansanm épi soley-la, an tout manniè, bato-a key rivé koté-a i ka alé a, épi tjè épi kouraj.\nEk, an lot jou, sé moun-tala menm ki key mandé batjé anlè tout kalté bato pou alé-viré adan tout bel Karayib dlo blé a pas i key chonjé sa poko dlo pou mouyé'y an pies sans toubanman.